C 146/40
HR
Službeni list Europske unije
27.4.2023.
4.13.
Sektor otpadnih voda ima velik potencijal da postane izvor resursa.
U EU-u već postoje postrojenja za pročišćavanje otpadnih voda koja su energetski pozitivna zahvaljujući tehnologijama za uštedu energije i proizvodnji energije iz obnovljivih izvora, npr. anaerobnom razgradnjom kanalizacijskog mulja i naknadnom uporabom proizvedenog bioplina.
(15) Dodatni je potencijal dvostruka namjena područja postrojenja za pročišćavanje na kojima bi se postavljale fotonaponske elektrane, što treba promicati. 4.14.
Deset milijuna ljudi i dalje nema pristup sanitarnim uvjetima u EU-u.
Stoga je dobrodošla činjenica da se prijedlogom od država članica zahtijeva da poboljšaju pristup sanitarnim uvjetima, posebno za ranjive i marginalizirane skupine, uključujući osiguravanje besplatnih javnih zahoda do 2027.
Međutim, taj bi zahtjev trebalo ojačati tako da se od država članica zahtijeva da osiguraju pristup sanitarnim uvjetima za sve u ranoj fazi urbanističkog planiranja te da razmotre cjenovnu pristupačnost i socijalni aspekt vodnih usluga.
To uključuje dugi životni ciklus pogona za prikupljanje i pročišćavanje otpadnih voda i njihovu svojstvenu nefleksibilnost za prilagodbu ili nadogradnju. 4.15.
Kako bi se postigla cjenovna pristupačnost vodnih usluga, izuzeća od programa proširene odgovornosti proizvođača moraju se strogo ograničiti.
Po mogućnosti bi trebalo ukloniti izuzeće za proizvode koji se stavljaju na tržište u količini manjoj od dvije tone godišnje jer su neke tvari snažne čak i u malim količinama te bi barem trebalo pojasniti da se te dvije tone odnose na tržište EU-a, a ne na nacionalnu razinu.
Također bi trebalo osigurati da proširena odgovornost proizvođača obuhvaća internetske trgovce na malo. 4.16.
Trošak pročišćavanja otpadnih voda čini znatan dio računa za vodu, ali mnogi korisnici vode nisu svjesni usluge pročišćavanja otpadnih voda kao niti toga u kojoj je mjeri pročišćavanje otpadnih voda kvalitetno provedeno na njihovu području.
Stoga je nova odredba o izvješćivanju javnosti dobrodošla jer bi se njome osiguralo širenje ažuriranih informacija o postotku pročišćenih (ali i nepročišćenih) otpadnih voda u tom području, kao i o opterećenju onečišćujućim tvarima koje ispuštaju postrojenja za pročišćavanje komunalnih otpadnih voda i pojedinačni sustavi, kao i prelijevanja kanalizacijskog sustava i otjecanja oborinskih voda u gradskim područjima.
Bruxelles, 22. veljače 2023.
Predsjednica Europskog gospodarskog i socijalnog odbora Christa SCHWENG
(15)
Vidjeti na primjer Marselisborg WWTP – from wastewater plant to power plant (Postrojenje za pročišćavanje otpadnih voda Marselisborg – od postrojenja do elektrane)..